
Saksorientering
Menighetsrådssak    / 20026 Vurdering av ikke-godkjente kirkebygg – informasjon til Senja kommunestyre
Saksdok: Brev fra Senja kommune «Kirkebygg i Senja kommune», trykkes, oversikt over utgifter ved kirkebygg, trykkes, vurderinger fra omstillingsgruppen om kirkebygg, trykkes i saken, 

Bakgrunn for saken: 
Saken forutsettes kjent da menighetsrådene behandlet saken om kirkebyggstruktur i perioden februar og mars 2025, og vedtakene om de ikke -godkjente kirkebyggene konkluderte med at kun Flakstadvåg kirke kan utfases. Øvrige bygg ble søkt kommunen om finansiering av vedlikehold med tanke på å søke formell godkjenning hos kirkerådet for de ikke -godkjente bygg Senja kommune vil vedlikeholde framover. I påvente av kommunal behandling har kommunedirektøren bedt om avklaring på følgende forhold ved byggene: 
Bruk-aktivitet-tilstand-kulturhistorisk verdi- framtidig behov. Kommunen forventer at Senja kirkelige fellesråd gjennom dialog med menighetsrådene og på bakgrunn av informasjon om byggene skal kunne gjøre en prioritering mellom byggene. Dersom en ikke kan foreta en prioritering blant byggene bes fellesrådet fremme forslag om andre innsparingstiltak som samlet sett oppnår det fastsatte innsparingsmålet. Fellesrådet har redusert driften med ca. kr. 430.000 og skal ytterligere redusere med ca. kr. 570.000

Vurderinger: 
Menighetsrådene bes utfylle skjema som sier noe om bruk-aktivitet- tilstand- kulturhistorisk verdi og framtidig behov. Sammen med denne informasjonen legges også driftskostnader ved kirkebyggene og stillingsstørrelser for kirketjenere. Det legges inn antall tjenester ved alle ikke-godkjente bygg og beregning av «leiekostnader» dersom alle aktiviteter og tjenester videreføres uten endringer.
Deretter bes menighetsrådene på bakgrunn den gitt informasjon å si noe om hvilke ikke-godkjente kirkebygg som kan fases ut av fra offentlig drift til f.eks. private og hvilke som må beholdes og søkes kommunal finansiering av vedlikehold. 
Omstillingsgruppen har hatt møte og sier i sitt møte 3.mars pkt. 3 følgende: 
«3.	Hvilke bygg av ikke - godkjente kirkebygg MÅ prioriteres
•	Gibostad – arbeidskirke, bygget er egnet til undervisning og aktiviteter
•	Fjordgård – bygget er egnet til undervisning og aktiviteter
•	Gryllefjord – bygget er egnet til undervisning og aktiviteter
•	Reindalen – bygget er egnet for undervisning og aktiviteter
Ikke-godkjente kirkebygg beliggende på gravplasser er vanskelig å selge til andre formål enn kirkelige formål.»
Øvrige ikke- godkjente kirkebygg er følgende: 
Husøy, Lysbotn, Sandbakken, Svanelvmo, Flakstadvåg, Finnsæter, 
Etter behandling i hvert menighetsråd innkalles det til felles menighetsrådsmøte 24.03. kl. 18.00 – 19.30, deretter settes fellesrådsmøte rett i etterkant av felles menighetsrådsmøte. Fellesrådet skal avklare prioriteringer basert på felles gjennomgang av ikke-godkjente kirkebygg. Deretter legges det opp til menighetsmøter i hvert sogn i løpet av april der konklusjoner i menighetsrådene og i fellesrådet drøftes med medlemmene. 
Konklusjoner i menighetsmøter samt referat fra drøftinger med tillitsvalgte og omstillingsgruppen tas med til endelig behandling i fellesrådet 29.april. Det skal gjennomføres økonomimøte med Senja kommune i starten av mai. Frist for å svare Senja kommune på avklaring rundt ikke-godkjente kirkebygg er 1.juni. Evt. prosesser tilknyttet avhending eller salg av bygg, søknad om formell godkjenning av bygg som prioriteres videreført vil iverksettes så snart Senja kommune har behandlet saken og avklart hvilke ikke-godkjente kirkebygg som vil bli vedlikeholdet, mulig tidlig høst 2026. 
Avveiningene ved ikke-godkjente kirkebygg knyttet til bruk-aktivitet-tilstand-kulturhistorisk verdi og framtidig behov er forskjellig fra bygg til bygg. Kjent informasjon er lagt inn i skjema som hjelp til disse vurderingene. For orden skyld kan alle råd se alle bygg. 
Andre sparetiltak er vurdert av omstillingsgruppa og KAU; 
vinterstenging av kirkebygg fra 1.10.- 1.04. der ingen tjenester gjennomføres i aktuelle bygg denne perioden
Vikarstopp ved gudstjenester
Forbruksartikler ved hvert kirkebygg overføres til menighetsrådene
…. 
Vurdering av kirketjenerstillinger er ikke mulig før en ser hvilken byggstruktur som velges.
Vurdering av nedtrekk av administrasjonen: Kau og omstillingsgruppen kan ikke tilråde å ta ned administrasjonen ytterligere. Administrasjonen ble tatt ned med 50% stilling i 2025 og oppgavefordelingen er krevende mht. at det vil kreve opplæring i flere stillinger framover samt at fellesrådet nå er tildelt forprosjektmidler fra kirkebevaringsfondet for alle tre omsøkte kirkebygg. Det vil medføre press både på kirkebyggforvalter og kirkevergen allerede i 2026. 
Vurdering av ikke-lovpålagte oppgaver; salg av blomsterkort, salg av legatavtaler, … Oppgaver som kan trekkes ut? 
Saken legges fram til vurdering uten innstilling da menighetsrådene skal gjøre konkrete prioriteringer basert på framlagt informasjon om byggene og egne erfaringer med de ulike byggene. Menighetsrådene inviteres også til å si noe om å overta utgifter ved brød og vin, alterlys, andre forbruksartikler. Disse kostnadene ligger også i skjema med informasjon. 


Forslag til vedtak

Ingen forslag.

Møtebehandling
Kirkevergen innledet saken med informasjon om brev fra Senja kommune der kommunen ber om flere vurderinger av ikke-godkjente kirkebygg som f.eks. tilstand, kulturhistorisk verdi, aktiviteter i byggene mv. 
I møtet ble oversikt over ikke-godkjente kirkebygg gjennomgått og matrise med flere opplysninger ble gjennomarbeidet. 
Matrisen fra hvert ikke-godkjent bygg settes sammen til felles oversikt for disse byggene og sendes ut med innkalling til møtet 24.03. 

Møtebehandling
Det ble argumentert både for å beholde og avhende Finnsæter kapell. 
Kapellet er i god stand etter at kapellforeningen har godt mye arbeid ved bygget
Finnsæter er 3.rimeligste kirkebygg å drifte.
Dersom bygget fases ut av kommunalt vedlikeholdsansvar, kan tjenestene likevel fortsette, dersom kirkeforeningen overtar bygget. Foreningen vil da motta betaling fra fellesrådet for tjenester i bygget.
Finnsæter kapell ble bygget for å ha et sted å gjennomføre begravelser.
Kommunen bør videreføre bygget og vedlikeholde det, stødig kirkeforening, det er undervisningssted for konfirmanter i Berg og Torsken og har fin kunst.
Det er viktig å gjøre valg når en oppfatter at Senja kommune ikke har mulighet til å vedlikeholde alle 10 ikke godkjente kirkebygg.
Menighetsrådet drøftet også andre sparetiltak som vinterstenging av bygg, dekking av utgifter ved brød, vin, lys også videre.

Vedtak 
Berg menighetsråd viser til tidligere vedtak i sak 8/2025 og fastholder at Finnsæter kapell skal være i sognets eie og at en ber Senja kommune om finansiering av vedlikehold av bygget. 
På bakgrunn av at Finnsæter kapell er egnet som felles undervisningssted for konfirmanter i både Berg og Torsken, at bygget er billig å drifte, bygget har en engasjert kapellforening og stor gudstjenestedeltakelse, og at bygget er i god stand, ber Berg menighetsråd om at Senja kommune prioriterer å vedlikeholde Finnsæter kapell. 
Dersom Finnsæter kapell fases ut er nærmeste godkjente kirkebygg Berg kirke på Skaland, ca. 24 km, eller Torsken kirke ca. 12 km. 
Berg menighetsråd går inn for at utgifter ved brød, vin, lys, toalettpapir mv. skal dekkes av Berg menighetsråd. 
Berg menighetsråd går ikke inn for vinterstenging av kirkebygg
Enstemmig.






Orienteringssaker
Besøk av biskopen 18.03.26, Finnsnes kirke
Middag, møte med biskopen og menighetsrådene i Senja prosti og gudstjeneste.  Anita, Marit, Ragnhild, Birgit og Gunnar deltar på vegne av Berg menighetsråd.

Vokal Nord i Mefjordvær kjerke
Vokal Nord kommer til Mefjord kjerke med konsert 18.april, arrangementet promoteres.

Felles menighetsrådsmøte 24.03.26
Menighetsrådsmøte 24.03.26 kl. 18.00 Finnsnes kirke. Det kommer innkalling snarlig til dette møte. Det er fellesrådsmøte i etterkant.

Menighetsmøter
Menighetsmøter i anledning byggstruktur må gjennomføres i alle sogn i tiden 24.03.-29.04.

